*Proiect*

**PARLAMENTUL REPUBLICII MOLDOVA**

**Lege**

***pentru modificarea şi completarea unor acte legislative***

Parlamentul adoptă prezenta lege organică.

**Art. I. Legea nr. 142 din 2 iulie 2010, *cu privire la eficienţa energetică*** (Monitorul Oficial al Republicii Moldova, 2010, nr.155-158, art. 545) se modifică după cum urmează:

1. La articolul 7, litera d) se expune în următoarea redacţie:

*„d) aproba Regulamentul Agenției pentru Eficiență Energetică”.*

1. După articolul 7, se introduce un articol nou, articolul 71, în următoarea redacţie:

*„****Articolul 71.*** *Atribuțiile organului central de specialitate al administrației publice în domeniul energeticii*

1. *Organul central de specialitate al administrației publice în domeniul energeticii are următoarele atribuții de bază:*
2. *elaborează şi promovează strategiile şi politica statului în domeniul eficienței energetice;*
3. *monitorizează implementarea politicii statului în domeniul eficienţei energetice;*
4. *asigură realizarea programelor naţionale în domeniul eficienţei energetice şi coordonează activităţile în domeniu;*
5. *elaborează şi promovează proiectele de acte normative în domeniul eficienţei energetice;*
6. *asigură executarea actelor legislative şi normative în domeniul eficienţei energetice;*
7. *elaborează şi prezintă spre aprobare Guvernului cerinţe minime de performanţă energetică pentru utilajele şi echipamentele produse sau importate în Republica Moldova*
8. *promovează relaţiile internaţionale în domeniul eficienţei energetice şi cooperează cu organizaţiile internaţionale în domeniu.*
9. *Organul central de specialitate al administrației publice în domeniul energeticii exercită alte atribuţii în conformitate cu prezenta lege.*
10. *În conformitate cu Legea privind administraţia publică centrală de specialitate, una sau mai multe atribuții ale organului central de specialitate al administrației publice în domeniul energeticii pot fi transmise Agenției pentru Eficienţă Energetică”.*
11. Articolul 8 se expune în următoarea redacţie:

***„Articolul 8.*** *Agenția pentru Eficienţă Energetică*

*(1) Agenţia pentru Eficienţă Energetică, denumită în continuare Agenţie, are misiunea de a sprijini realizarea strategiilor şi a politicii statului în domeniul eficienţei energetice, în special prin acordarea asistenţei autorităţilor administrației publice centrale şi locale, precum şi investitorilor în legătura cu implementarea politicii respective, precum şi prin diseminarea informației referitor la cadrul financiar şi legal aplicabil în domeniul eficienţei energetice.*

*(2) Agenția este o instituție publica, cu statut de persoană juridică distinctă, care dispune de conturi bancare proprii, de ștampila cu Stema de stat şi denumirea sa în limba de stat şi de formulare cu antet. Fondatorul Agenției este organul central de specialitate al administrației publice în domeniul energeticii, care îşi exercită drepturile în raport cu Agenția în conformitate cu prezenta Lege şi Legea privind administrația publică centrală de specialitate.*

*(3) Bugetul Agenţiei se formează din surse alocate din bugetul de stat, inclusiv pentru desfășurarea atribuțiilor suplimentare transmise Agenției de organul central de specialitate al administrației publice în domeniul energeticii, precum şi din donații, sponsorizări și plăți încasate din participarea în proiecte naționale cît și internaționale.*

*(4) Suplimentar la sursele financiare indicate în alineatul (3) din prezentul Articol, bugetul Agenţiei poate fi format din sursele financiare acordate de instituţiile financiare şi de fondurile autohtone şi internaţionale cu condiţia obţinerii acordului organului central de specialitate al administrației publice în domeniul energeticii şi numai dacă astfel nu va fi denaturată concurenţa între persoanele care îşi desfăşoară activitatea în domeniul eficienţei energetice, inclusiv între participanţii la licitaţii în domeniul eficienţei energetice.*

*(5) Bugetul Agenţiei se aprobă de organul central de specialitate al administrației publice în domeniul energeticii. Agenţia prezintă bugetul pentru aprobare odată cu programul său de activitate pentru anul viitor, în care stabileşte indicatorii de performanţă în baza cărora urmează să fie evaluată activitatea acesteia.*

*(6) Agenția îşi desfășoară activitatea în conformitate cu prezenta Lege şi Regulamentul aprobat de Guvern.*

*(7) Anual, Agenția elaborează şi prezintă organului central de specialitate al administrației publice în domeniul energeticii un raport privind activitatea desfășurată în anul precedent şi face autoevaluarea, cu indicarea nivelului de respectare a indicatorilor de performanţă stabiliţi în programul său de activitate, elaborat în conformitate cu alineatul (5) din prezentul Articol. Raportul respectiv se publică pe pagina electronică a Agenţiei”.*

1. După articolul 8 se introduce un articol nou, articolul 81, cu următorul conținut:

***„Articolul 8****1. Administrarea şi organizarea activității Agenției*

*(1) Agenţia este condusă de un director, numit în funcţie în condiţiile legii de organul central de specialitate al administrației publice în domeniul energeticii.*

*(2) Directorul Agenției se numește prin concurs, organizat de organul central de specialitate al administrației publice în domeniul energeticii.*

*(3) În calitate de director al Agenției poate fi numită orice persoană care întruneşte următoarele condiţii:*

*a) este cetăţean al Republicii Moldova;*

*b) are studii superioare în domeniile tehnic, economic sau juridic şi experiență de lucru de cel puțin 5 ani în domeniile respective, din care cel puțin 3 ani în funcție administrativă de conducere.*

*(4) Directorul Agenţiei se numește prin ordin pentru un termen de 5 ani. Mandatul poate fi reînnoit o singură dată pentru aceiași perioadă. Funcția Directorului Agenției încetează înainte de termen prin demisie sau prin eliberare din funcție de către organul central de specialitate al administrației publice în domeniul energeticii. Directorul Agenției poate fi eliberat din funcție în cazul:*

*a) pierderii cetățeniei Republicii Moldova;*

*b) imposibilităţii exercitării funcţiei din motive de sănătate;*

*c) încălcării grave şi repetate de către directorul Agenţiei a atribuţiilor sale pe parcursul unui an şi/sau în cazul rămînerii definitive a actului de constatare prin care s-a stabilit emiterea de către acesta a unui act administrativ sau încheierea unui act juridic cu încălcarea dispoziţiilor legale privind conflictul de interese;*

*d) constatării de către organul central de specialitate al administrației publice în domeniul energeticii a faptului că Agenţia a îndeplinit cu mai puţin de 60% indicatorii de performanţă a activităţii pentru anul precedent din motive imputabile Agenţiei;*

*e) alte temeiuri conform contractului individual de muncă.*

*(5) Directorul Agenţiei elaborează şi supune spre aprobare organului central de specialitate al administrației publice în domeniul energeticii structura şi efectivul-limită al Agenţiei.*

*(6) Directorul Agenţiei, precum şi personalul acesteia se angajează şi se eliberează din funcţie în conformitate cu prevederile legislaţiei muncii.”.*

1. Articolul 9 se expune în următoarea redacţie:

***„Articolul 9.*** *Atribuţiile Agenţiei*

*(1) Agenţia exercită următoarele atribuţii de bază:*

*a) acordă asistenţă organului central de specialitate al administrației publice în domeniul energeticii prin implementarea politicii statului în domeniul eficienţei energetice;*

*b) acorda asistenţă organului central de specialitate al administrației publice în domeniul energeticii în legătură cu elaborarea proiectelor de acte normative, precum și a proiectelor reglementărilor tehnice şi a standardelor în domeniul eficienţei energetice;*

*c) acordă asistenţă organului central de specialitate al administrației publice în domeniul energeticii în legătură cu elaborarea cerinţelor minime de performanţă energetică pentru utilajele şi echipamentele produse sau importate în Republica Moldova;*

*d) acordă asistenţă organului central de specialitate al administrației publice în domeniul energeticii în legătură cu elaborarea proiectelor de programe şi de planuri naţionale de acţiune în domeniul eficienţei energetice;*

*e) elaborează și propune spre finanțare proiecte-pilot în domeniul eficienţei energetice;*

*f) acordă asistenţă autorităţilor administraţiei publice centrale şi locale la elaborarea programelor de îmbunătăţire a eficienţei energetice;*

*g) acordă asistenţă consultativă şi informaţională societăţilor de servicii energetice, managerilor energetici, agenţilor economici, consumatorilor, investitorilor străini, precum şi altor persoane fizice şi juridice care îşi desfăşoară activitatea în domeniul eficienţei energetice;*

*h) eliberează autorizații de auditor energetic, cu respectarea prevederilor stabilite în prezenta Lege, în Legea privind reglementarea prin autorizare a activității de întreprinzător și într-un regulament aprobat de Guvern;*

*i) evaluează proiecte sau programe în domeniul eficienţei energetice, finanţate parţial sau integral din bugetul de stat sau din bugetele locale, sub aspectul corespunderii acestora programelor şi planurilor naţionale de acţiune în domeniul eficienţei energetice, aprobate de Guvern;*

*j) coordonează programele de eficienţă energetică finanţate de instituţii sau de organizaţii internaţionale, în baza unor acorduri guvernamentale;*

*k) coordonează programele şi planurile de acţiune elaborate de autorităţile administraţiei publice locale;*

*l) asigură evidenţa, prin ţinerea de registre, a auditorilor energetici şi a auditelor energetice efectuate, a proiectelor naţionale coordonate şi a proiectelor implementate de autorităţile administraţiei publice locale;*

*m) aprobă programele de formare a experţilor şi auditorilor energetici, a managerilor energetici, elaborate de instituţii de învăţămînt specializate şi acreditate;*

*n) evaluează potenţialul de sporire a eficienţei energetice în ansamblu pe economie;*

*o) creează şi menţine o bază informaţională în domeniul eficienţei energetice și prezintă ,la solicitare, informaţii persoanelor şi instituţiilor interesate;*

*p) creează şi menţine sistemul de monitorizare şi de verificare a programelor şi a planurilor naţionale de acțiune, aprobate de Guvern, şi prezintă organului central de specialitate al administrației publice în domeniul energeticii informaţiile aferente;*

*q) asigură diseminarea informaţiei referitoare la eficienţa energetică, inclusiv la mecanismele de finanțare a eficienţei energetice, a cadrului financiar şi legal adoptat în scopul îndeplinirii obiectivului naţional;*

*r) organizează seminare, conferinţe şi expoziţii pentru promovarea eficienţei energetice;*

*s) cooperează cu instituţiile şi cu organismele internaţionale în vederea promovării eficienţei energetice, în limitele competenţei stabilită de Guvern.*

*(2) Agenţia îndeplinește şi alte atribuţii stabilite în prezenta Lege, în Legea privind performanţa energetică a clădirilor, în Legea energiei regenerabile, în Legea cu privire la energia termică şi promovarea cogenerării şi în Regulamentul Agenţiei aprobat de Guvern*

*(3) În vederea exercitării atribuţiilor sale, Agenţia pentru Eficienţă Energetică colaborează, în special prin furnizarea reciprocă de informaţii, cu organul central de specialitate al administraţiei publice în domeniul energeticii, cu autorităţile de reglementare, cu organismul naţional de acreditare, cu organismele de evaluare a conformităţii, cu autorităţile administrației publice locale şi cu alte organe ale administrației publice centrale sau locale.”.*

1. La articolul 12, alineatul (1) se expune în următoarea redacţie:

*„(1) Autorizaţia de auditor energetic se eliberează persoanelor fizice şi juridice, cu respectarea condiţiilor stabilite în prezenta Lege, în Legea privind reglementarea prin autorizare a activității de întreprinzător şi în Regulamentul privind autorizarea auditorilor energetici, aprobat de Guvern.”*

1. În articolul 13,

la alineatul (1), cuvintele *„la cererea Comisiei”* se substituie cu cuvintele *„la cererea Agenţiei urmare a propunerii Comisiei”*, iar cuvintele *„direct de comisie”* se substituie cu cuvintele *„direct de Agenţie”*;

la alineatul (3), cuvintele *„Comisia de autorizare a auditorilor energetici adoptă o decizie”* se substituie cu cuvintele *„Agenţia emite o decizie”*;

la alineatul (6), cuvintele *„Comisiei de autorizare a auditorilor energetici”* se substituie cu cuvîntul *„Agenţiei”*.

1. În articolul 16, alineatul (2), după cuvintele *„organul central de specialitate”* se introduc cuvintele *„al administraţiei publice”*, iar cuvintele *„cu participarea”* se substituie cu cuvintele *„cu asistenţa”*.
2. În articolul 19,

la alineatul (3), după cuvintele „se prezintă Agenţiei” se introduce sintagma *„şi organului central de specialitate al administraţiei publice în domeniul energeticii”*.

1. La articolul 23, alineatul (1), după cuvintele „Distribuitorii şi furnizorii de energie prezintă” se introduce sintagma *„organului central de specialitate al administraţiei publice în domeniul energeticii şi”*.
2. La articolul 26, în alineatele (1) și (2), cuvîntul *„Agenţia”* se substituie cu cuvintele *„Organul central de specialitate al administraţiei publice în domeniul energeticii, cu asistenţa Agenţiei,”*, iar în alineatul (2) cuvintele “şi de valorificare a surselor energetice regenerabile” se exclud.
3. După articolul 28 se introduce un articol nou, articolul 29, cu următorul conținut:

**„art.29**

*alin.(1)* Mandatul directorului autorității publice, de la numirea căruia în funcţie a trecut mai mult de 5 ani încetează de drept la data expirării a 12 luni de la intrarea în vigoare a prezentei legi. Constatarea cazului de încetare de drept a contractului individual de muncă se face de către autoritatea cu competenţe legale de numire în funcţie şi este adusă la cunoştinţă persoanei aflate în situaţia respectivă, în termen de cel mult 5 zile lucrătoare.

*alin.(2)* În termen de cel mult 6 luni de la data încetării contractului individuale de muncă în condiţiile alin. (1), organul central de specialitate al administraţiei publice în domeniul energeticii, va organiza concursul de ocupare a postului de director devenit vacant. În perioada de pînă la numirea prin concurs a directorului, conducerea instituţiei va fi exercitată de către un director interimar desemnat de către autoritatea cu competenţe legale de numire în funcţie.

**Art. II. Legea nr. 128 din 11 iulie 2014, privind performanţa energetică a clădirilor,** (Monitorul Oficial al Republicii Moldova, 2014, nr. 297 – 309, art. 609), se completează după cum urmează:

 **1**. În tot cuprinsul legii cuvintele *„autoritatea publica în domeniul eficienței energetice”* se substituie cu cuvintele *„Agenția pentru Eficiență Energetică”*

**2**. Articolul 7 se expune în următoarea redacție:

*„Articolul 7. Agenția pentru Eficiență Energetică*

*(1) În conformitate cu prezenta Lege, Agenția pentru Eficienţă Energetică are următoarele atribuţii de bază:*

*a) acordă asistenţă organului central de specialitate al administraţiei publice în domeniul construcţiilor în legătură cu elaborarea proiectelor de acte normative în domeniul eficienţei energetice a clădirilor;*

*b) acordă asistenţă organului central de specialitate al administraţiei publice în domeniul construcţiilor în legătura cu elaborarea programelor şi a planurilor naţionale de acţiune privind îmbunătăţirea performanţei energetice a clădirilor, inclusiv a Planului naţional pentru creşterea numărului de clădiri al căror consum de energie este aproape egal cu zero;*

*c) elaborează şi aprobă programele de instruire şi de perfecţionare a cunoştinţelor evaluatorilor energetici, ale inspectorilor sistemelor de încălzire şi ale inspectorilor sistemelor de climatizare;*

*d) participă în cadrul comisiei de examinare a competenţei profesionale a evaluatorilor energetici, a inspectorilor sistemelor de încălzire şi a inspectorilor sistemelor de climatizare;*

*e) eliberează autorizații pentru evaluatorii energetici, inspectorii sistemelor de încălzire şi ai sistemelor de climatizare, cu respectarea prevederilor stabilite în prezenta Lege, în Legea privind reglementarea prin autorizare a activității de întreprinzător și în regulamentul aprobat de Guvern;*

*f) creează, în comun cu organul central de specialitate al administraţiei publice în domeniul construcţiilor, sistemul informaţional naţional în domeniul eficienţei energetice a clădirilor şi îl gestionează în conformitate cu prevederile capitolului VII din prezenta lege;*

*g) creează şi implementează, în comun cu organul central de specialitate al administraţiei publice în domeniul construcţiilor, sistemele de control independent al certificatelor de performanţă energetică şi al rapoartelor de inspecţie periodică a sistemelor de încălzire şi de inspecţie periodică a sistemelor de climatizare;*

*h) acordă asistenţă autorităţilor administrației publice locale la integrarea, în programele şi în planurile locale de eficienţă energetică, a acţiunilor de îmbunătăţire a performanţei energetice a clădirilor;*

*i) asigură evidenţa proiectelor naţionale coordonate şi a proiectelor implementate de autorităţile administrației publice locale privind îmbunătăţirea performanţei energetice a clădirilor;*

*j) promovează implementarea experienţei şi a practicilor internaţionale privind îmbunătăţirea performanţei energetice a clădirilor;*

*k) asigură suportul informaţional necesar pentru promovarea îmbunătăţirii performanţei energetice a clădirilor;*

*l) cooperează cu instituţiile şi cu organismele internaţionale în vederea promovării îmbunătăţirii performanţei energetice a clădirilor, în limitele competenţei stabilită de Guvern.*

*(2) Agenţia îndeplinește şi alte atribuții stabilite în prezenta Lege, în Legea cu privire la eficienţa energetică, în Legea energiei regenerabile, în Legea cu privire la energia termică şi promovarea cogenerării şi în Regulamentul Agenției aprobat de Guvern.*

*(3) În vederea exercitării atribuţiilor sale, Agenţia pentru Eficienţă Energetică colaborează, în special prin furnizarea reciprocă de informaţii, cu organul central de specialitate al administraţiei publice în domeniul construcțiilor, cu autorităţile de reglementare, cu organismul naţional de acreditare, cu organismele de evaluare a conformităţii, cu autorităţile administrației publice locale şi cu alte organe ale administrației publice centrale sau locale.”.*

**PREŞEDINTELE PARLAMENTULUI**